gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl pt gl gl gl gl gl gl gl gl gl gl lt gl gl gl gl gl gl pt gl gl gl es gl pt es gl gl gl gl fr en gl ceb en gl ca gl gl gl gl gl en pt ca gl gl gl
Denuncia a morte da súa muller no PAC de Sanxenxo tras non conseguir ambulancia - G24
O Sergas explica que se cumpriu o protocolo xa que na chamada de alerta non se detectaron "criterios de gravidade"
O PSdeG di "xa está ben" ante a situación sanitaria de Sanxenxo
O Sergas defendeu este xoves a actuación en relación ao caso dunha muller que faleceu no Punto de Atención Continuada de Baltar, en Sanxenxo, xa que na chamada de alerta non se detectaron "criterios de gravidade".
Tal e como apunta o Sergas, a alerta produciuse pasadas as 21.00 horas do pasado seis de agosto e, "tras a consulta, o médico do 061 determinou a ausencia de criterios de gravidade", polo que recomendou que a paciente fora trasladada "polos seus medios" ao PAC de Baltar para ser recoñecida de forma presencial, e non nunha ambulancia, algo ao que accedeu a súa parella, afirman.
"O persoal sanitario da Central de Coordinación realiza unha toma de decisións apoiada en protocolos e guías de actuación para a coordinación sanitaria", sinala o Sergas.
O denunciante é, precisamente, a parella da muller. Segundo a súa versión, a súa muller empezou a atoparse mal sobre as 14.00 horas dese mesmo día, empezando a vomitar e non era capaz de camiñar.
O seu marido contactou por teléfono co 061 para requirir asistencia sanitaria e desde o servizo de emerxencias respondéronlle que, nese momento, non estaba dispoñible ningunha ambulancia que puidese realizar o traslado. Así, recomendáronlle que o fixese el mesmo se a súa esposa non tiña febre.
Finalmente, o marido trasladouna no seu vehículo particular ao PAC de Baltar, onde morreu mentres el estaba a aparcar. O Xulgado de Instrución número tres de Cambados estuda a súa denuncia.
A policía investiga a explosión de Alcorcón na que morreu un neno de 5 anos
Uns orzamentos con previsión de recadación récord, por María Cadaval
Obradoiro e Breogán preparan unha terceira xornada de altos voos
Hernán Pérez pon como reto non recibir goles ante o Huesca
Contido con Xeográficas Galicia .
Este venres comezan a poñer a cuarta dose da vacina da COVID-19 aos maiores de 85
Bruxelas corrixe a Planas e di que o veto non afectou nunca á pesca por riba dos 400 metros
Alcoa chega a un acordo con Endesa para a subministración do 32 % da electricidade
Agricultores da Terra Chá comezan a sementar soia con fins comerciais
Síguenos en redes sociais
Aviso legal e Política de Privacidade